ai4bharat/Pralekha huggingface dataset:
பிரதமர் அலுவலகம்
ஆசிய விளையாட்டுப் போட்டியில் பெண்களுக்கான 100 மீ தடை ஓட்டத்தில் வெள்ளிப் பதக்கம் வென்ற ஜோதி யர்ராஜிக்கு பிரதமர் பாராட்டு
ஆசிய விளையாட்டுப் போட்டியில் பெண்களுக்கான 100 மீ தடை ஓட்டத்தில் வெள்ளிப் பதக்கம் வென்ற ஜோதி யர்ராஜிக்கு பிரதமர் திரு நரேந்திர மோடி வாழ்த்து தெரிவித்துள்ளார்.
போட்டியில் துணிந்து ஈடுபடும் அவரது திறன், ஒழுக்கம் மற்றும் கடுமையான பயிற்சிக்கு பலன் கிடைத்துள்ளது என்றும் திரு.மோடி கூறியுள்ளார்.
இது தொடர்பாக பிரதமர் தமது எக்ஸ் வலைதளப் பதிவில் கூறியுள்ளதாவது;
“ஆசிய விளையாட்டுப் போட்டிகளில் பெண்களுக்கான 100 மீ தடை ஓட்டத்தில் @JyothiYarraji அற்புதமான வெள்ளிப் பதக்கம்.
“போட்டியில் துணிந்து ஈடுபடும் அவருடைய திறன், ஒழுக்கம் மற்றும் கடுமையான பயிற்சி ஆகியவை பலனளித்தன. நான் அவரை வாழ்த்துகிறேன் மற்றும் எதிர்கால முயற்சிகள் வெற்றிகரமாக அமைய வாழ்த்துகிறேன்,” என்று பிரதமர் தனது பதிவில் கூறியிருக்கிறார்.
சிறப்பு சேவைகள் மற்றும் கட்டுரைகள்
புவிசார் குறியீடு பெற்ற மதுரை மல்லி மற்றும் பாரம்பரிய மலர்கள் மஸ்கட் நகருக்கு இன்று ஏற்றுமதி செய்யப்பட்டன
புவிசார் குறியீடு பெற்ற பொருட்களின் ஏற்றுமதியை அதிகரிக்கும் முயற்சியாக மதுரை மல்லி மற்றும் நிலக்கோட்டை, திண்டுக்கல், மதுரைக்கு அருகே உள்ள பகுதிகளைச் சேர்ந்த பாரம்பரிய மலர்களான முல்லை, பிச்சிப்பூ, பட்டன் ரோஜா, சாமந்தி, மருக்கொழுந்து, துளசி, தாமரை, பன்னீர் ரோஜா, அல்லி ஆகியவை இன்று மஸ்கட் நகருக்கு ஏற்றுமதி செய்யப்பட்டன. மத்திய அரசின் வேளாண் மற்றும் பதப்படுத்தப்பட்ட உணவுப் பொருட்கள் ஏற்றுமதி மேம்பாட்டு ஆணையம் காணொலி காட்சி மூலம் கொடியசைத்து அனுப்பி வைக்கும் விழாவுக்கு ஏற்பாடு செய்திருந்தது.
இந்த நிகழ்ச்சியில், ஓமன் நாட்டில் உள்ள இந்திய தூதரகத்தின் துணைத் தூதர் திரு பிரவீன் குமார், தமிழ்நாடு அரசின் தோட்டக்கலை மற்றும் தோட்டப்பயிர்கள் துறையின் இயக்குநர் டாக்டர் ஆர்.பிருந்தா தேவி, வேளாண் மற்றும் பதப்படுத்தப்பட்ட உணவுப் பொருட்கள் ஏற்றுமதி மேம்பாட்டு ஆணையத்தின் இயக்குநர் டாக்டர் அருண் பஜாஜ் மற்றும் அதிகாரிகள், ஏற்றுமதியாளர்கள், இறக்குமதியாளர்கள் காணொலி வாயிலாக கலந்து கொண்டனர்.
இந்த நிகழ்ச்சியில் பேசிய ஓமன் நாட்டிற்கான துணைத் தூதர் திரு பிரவீன் குமார், மிகப் பெரிய இறக்குமதி நாடான ஓமனுக்கு வேளாண் மற்றும் இதர உணவுப் பொருட்களை ஏற்றுமதி செய்து திறனை இந்தியா கொண்டிருக்கிறது என்றார். அதே சமயம், ஏற்றுமதி செய்யும் நாடு, தேவைப்படும் தரத்தை பின்பற்ற வேண்டும் என்பதையும் வலியுறுத்தினார்.
வேளாண் மற்றும் பதப்படுத்தப்பட்ட உணவுப் பொருட்கள் ஏற்றுமதி மேம்பாட்டு ஆணையம் ஏற்பாடு செய்துள்ள இந்த வரலாற்று சிறப்புமிக்க நிகழ்வுக்காக தமிழ்நாடு அரசின் தோட்டக்கலைத்துறை இயக்குநர் பாராட்டுத் தெரிவித்தார். தரமான பொருட்களை வழங்கும் ஏற்றுமதியாளர்களுக்கு மாநில அரசு சாத்தியமான அனைத்து உதவிகளை செய்யும் என்றும் அவர் உறுதியளித்தார்.
இந்த நிகழ்வின் போது ஓமனின் தலைநகரான மஸ்கட் நகருக்கு தமிழ்நாட்டிலிருந்து புவிசார் குறியீடு பெற்ற சுமார் 500 கிலோ மதுரை மல்லி மற்றும் பாரம்பரிய மலர்கள் ஏற்றுமதி செய்யப்பட்டன.
------
(Visitor Counter : 157
சுகாதாரம் மற்றும் குடும்ப நலத்துறை அமைச்சகம்
பார்வையிழப்பு மற்றும் பார்வைக் குறைபாடுகளுக்கான தேசிய திட்டம் பற்றிய அண்மை தகவல்
பார்வையிழப்பு மற்றும் பார்வைக் குறைபாடுகளைக் கட்டுப்படுத்தும் தேசிய திட்டத்தின் கீழ், ஒவ்வொரு மாநிலத்திற்கும், யூனியன் பிரதேசத்திற்கும் வருடாந்திர இலக்குகளை ஒதுக்கீடு செய்வதன் மூலம் தகுதிவாய்ந்த கண்புரை வழக்குகளை நிவர்த்தி செய்வதற்காக கண்புரை அறுவை சிகிச்சை தொடங்கப்பட்டது. 2022-23 நிதியாண்டில், 75,00,000 கண்புரை அறுவை சிகிச்சைகள் செய்ய இலக்கு நிர்ணயிக்கப்பட்டுள்ளது. 2025 ஆம் ஆண்டிற்குள் தவிர்க்கக்கூடிய பார்வைக் குறைபாட்டு பரவலை 0.25% ஆக குறைக்க எடுக்கப்பட்ட ஒரு முக்கிய நடவடிக்கையாகும்.
வழக்கமான தகவல் தொடர்பு நடவடிக்கைகள் / விழிப்புணர்வு இயக்கங்கள் ஆகியவை பார்வையிழப்பு மற்றும் பார்வைக் குறைபாடுகளைக் கட்டுப்படுத்தும் தேசிய திட்டத்தின் ஒரு பகுதியாகும். மேலும், உலக கண் கிளாக்கோமா வாரம், கண்தான இருவாரம் மற்றும் உலக பார்வை தினம் ஆகிய நாட்களில் நாடு முழுவதும் ஆண்டுதோறும் முக்கிய தகவல் தொடர்பு நடவடிக்கைகள் மேற்கொள்ளப்படுகின்றன.
மத்திய சுகாதாரம் மற்றும் குடும்ப நலத்துறை இணையமைச்சர் பேராசிரியர் எஸ்.பி.சிங் பாகெல் மாநிலங்களவையில் இன்று எழுத்துப்பூர்வமாக அளித்த பதிலில் இதனைத் தெரிவித்துள்ளார்.
பிரதமர் அலுவலகம்
ஜகத்குரு ஆதிசங்கராச்சாரியாவின் பிறந்தநாளில் அவருக்குப் பிரதமர் மரியாதை செலுத்தியுள்ளார்
ஜகத்குரு ஆதிசங்கராச்சாரியாவின் பிறந்தநாளில் அவருக்குப் பிரதமர் திரு நரேந்திர மோடி மரியாதை செலுத்தியுள்ளார்.
ட்விட்டர் செய்தியில் பிரதமர் கூறியிருப்பதாவது;
“அத்வைத வேதாந்தத்தின் நிறுவனரும், இந்திய கலாச்சார மறுமலர்ச்சியின் முன்னோடியுமான ஜகத்குரு ஆதி சங்கராச்சாரியார் அவர்களின் பிறந்தநாளில் கோடிக்கணக்கான வணக்கங்கள். ஒரே இந்தியா உன்னத இந்தியாவின் உயிர்நாடி அவரது ஆன்மீகச் செய்திகளில் பொதிந்துள்ளது, இது காலகாலத்திற்கும் நாட்டு மக்களின் உந்து சக்தியாகத் தொடரும்.”
நித்தி ஆயோக்
நித்தி ஆயோக்கின் வளர்ச்சி மையத் திட்டம் வலுவான கூட்டுறவு கூட்டாட்சிக்கு ஒரு சான்று
நாட்டின் பொருளாதார வளர்ச்சியில் நகரமயமாக்கலின் பங்கு குறித்து விவாதிக்க நித்தி ஆயோக் தலைமைச் செயல் அதிகாரி தலைமையிலான நித்தி ஆயோக் குழு மகாராஷ்டிரா மாநில முதலமைச்சர் மற்றும் துணை முதலமைச்சர்கள் மற்றும் பல்வேறு மூத்த அதிகாரிகளுடன் ஒரு கூட்டத்தை நடத்தியது.
விடுதலையின் அமிர்தக் காலத்தின் போது வளர்ச்சி அடைந்த இந்தியா என்ற இலக்கை அடைய பொருளாதார முன்னேற்றத்துக்கு வழிவகுக்கும் மகத்தான ஆற்றலை நகர்ப்புறங்கள் ஆற்றலைக் கொண்டுள்ளன. இந்திய நகரங்கள் இணையற்ற பொருளாதார வளர்ச்சியை ஊக்குவிக்கும் ஆற்றலைக் கொண்டுள்ளன. இது உணரப்பட வேண்டும். இலக்கை அடைய அரசு அனைத்து மட்டங்களிலும் பல வழிகளை ஆராய்ந்து வரும் நிலையில், நகரப் பகுதிகளை மெகா பொருளாதார வளர்ச்சி மையங்களாக மாற்றுவதற்கான வியூகங்களை வகுப்பது முக்கியமானது.
பொருளாதார வளர்ச்சிக்கு நகரமயமாக்கலின் முக்கியத்துவத்தை உணர்ந்து, கூட்டுறவு கூட்டாட்சியை வளர்ப்பதற்கான நித்தி ஆயோக்கின் கொள்கைகளுக்கு இணங்க, நகர-பிராந்தியங்களை வளர்ச்சி மையங்களாக மாற்றுவதை மையமாகக் கொண்ட ஒரு முன்முயற்சி உருவாக்கப்பட்டுள்ளது. இந்தியா முழுவதும் உள்ள நகர-பிராந்தியங்களுக்கான வலுவான பொருளாதார வளர்ச்சி உத்தியை உருவாக்கவும், அதை அடைவதற்கான திட்டத்தை தயாரிக்கவும் இது முயற்சிக்கிறது. இந்த முயற்சியின் கீழ் புகழ்பெற்ற வல்லுநர்களைக் கொண்ட தேசிய ஆலோசனைக் குழுவையும் நித்தி ஆயோக் அமைக்கும்.
முதற்கட்டமாக, 4 நகர மண்டலங்கள், பொருளாதார உத்திசார் திட்டத்தை உருவாக்குவதற்கான அம்சங்களுக்கு அங்கு, சோதனை அடிப்படையில் பணிகள் மேற்கொள்ளப்படும். பின்னர், இது மேலும் 16 நகரங்களாக விரிவுபடுத்தப்படும். இவை தவிர, விரும்பிய பொருளாதார இலக்குகளை அடைவதற்கு நாடு முழுவதும் உள்ள பிற நகர-பிராந்தியங்களுக்கான முன்மாதிரி பொருளாதார வரைவுத் திட்டம் செயல்படும்.
இதுவரை, மும்பை, சூரத் மற்றும் விசாகப்பட்டினம் ஆகியவை சோதனைக் கட்டத்திற்கு அடையாளம் காணப்பட்டுள்ளன. மகாராஷ்டிர மாநில பொருளாதாரத்தின் டிரில்லியன் டாலர் இலக்குகளை அடைவதற்கான முன்னுரிமையின் கீழ், மும்பை பெருநகர பிராந்தியத்தில்  நிலையான முறையில் பொருளாதாரத் தடத்தை வலுப்படுத்த வேண்டும். இந்தப் பிராந்தியத்தில் தற்போதைய 140 பில்லியனில் இருந்து 300 பில்லியன் மொத்த உள்நாட்டு உற்பத்தியை அடைவதற்கான உயர்மட்ட செயல்திட்டத்தை உருவாக்க நித்தி ஆயோக் மகாராஷ்டிரா மாநில அரசுக்கு உதவும். இத்திட்டத்தை செயல்படுத்த, சம்பந்தப்பட்ட துறைகளின் மூத்த அதிகாரிகள் அடங்கிய, மாநில அளவிலான குழுவும் அமைக்கப்படும்.
AP/PLM/KRS
(Visitor Counter : 42
பிரதமர் அலுவலகம்
மஹாராஷ்டிரா மாநிலம் புனேயில் உள்ள தக்துஷேத் ஆலயத்தில் பிரதமர் தரிசனம் மற்றும் பூஜை செய்தார்
மஹாராஷ்டிரா மாநிலம் புனேயில் உள்ள தக்துஷேத் ஆலயத்தில் பிரதமர் திரு. நரேந்திர மோடி இன்று தரிசனம் மற்றும் பூஜை செய்தார்.
பிரதமர் ட்விட்டரில் பதிவிட்டுள்ளதாவது:
"புனேயில் உள்ள ஸ்ரீமந்த் தக்துஷேத் ஹல்வாய் கணபதி ஆலயத்தில் பிரார்த்தனை செய்வதில் ஆசீர்வதிக்கப்பட்டதாக உணர்கிறேன்.
குறு சிறு மற்றும் நடுத்தர தொழில் துறை அமைச்சகம்
கிராம தொழில் வளர்ச்சி திட்டத்தின் கீழ் 130 பயனாளிகளுக்கு தேனீ வளர்ப்புப் பெட்டிகள் மற்றும் கருவிகளை தில்லி துணைநிலை ஆளுநர் வழங்கினார்
தில்லி துணைநிலை ஆளுநர் திரு வினய் குமார் சக்சேனா, 130 பயனாளிகளுக்கு தேனீ வளர்ப்புப் பெட்டிகள் மற்றும் கருவிகளை வழங்கினார். காதி மற்றும் கிராமத் தொழில்கள் ஆணையத்தின் கிராமத் தொழில் வளர்ச்சி திட்டத்தின் கீழ், இந்த நிகழ்ச்சி ஏற்பாடு செய்யப்பட்டது.
ஜகத்பூர் கிராமத்தில் நடைபெற்ற விழாவில், தில்லி துணை நிலை ஆளுநர் திரு வினய் குமார் சக்சேனா, வடகிழக்கு தில்லி நாடாளுமன்ற உறுப்பினர் திரு மனோஜ் திவாரி, காதி மற்றும் கிராமத் தொழில்கள் ஆணையத் தலைவர் திரு மனோஜ் குமார் உள்ளிட்டோர் கலந்து கொண்டனர்.
நிகழ்ச்சியில் உரையாற்றிய திரு வினய் குமார் சக்சேனா, கிராமப்புற இந்தியாவில் வேலை வாய்ப்புகளை உருவாக்குவதில் காதி மற்றும் கிராமத் தொழில்கள் ஆணையத்தின் முக்கிய பங்கை சுட்டிக்காட்டினார். பிரதமர் திரு நரேந்திர மோடியின் ஆதரவுடன் 2017 ஆம் ஆண்டு காதி கிராமத் தொழில் ஆணையத்தால் தொடங்கப்பட்ட தேன் இயக்கத்தின் வெற்றியை அவர் விளக்கினார். இதுவரை, 20 ஆயிரம் விவசாயிகள் மற்றும் தேனீ வளர்ப்பவர்களுக்கு 2 லட்சத்துக்கும் மேற்பட்ட தேனீ வளர்ப்புப் பெட்டிகள் மற்றும் உபகரணங்கள் விநியோகம் செய்யப்பட்டு, கிராமப்புறங்களில் வேலைவாய்ப்புக்கான புதிய வழிகளை உருவாக்கி, விவசாயிகளின் வருவாயை ஆணையம் மேம்படுத்தி வருகிறது.
பிரதமர் திரு நரேந்திர மோடியின் தலைமையில், வலிமையான, திறமையான மற்றும் தன்னம்பிக்கை கொண்ட நாடாக இந்தியா அடைந்துள்ள முன்னேற்றத்தை ஆணையத்தின் தலைவர் திரு மனோஜ் குமார் பாராட்டினார். "மேக் இன் இந்தியா" மற்றும் "மேக் ஃபார் வேர்ல்ட்" கொள்கைகளின் முக்கியத்துவத்தையும், "உள்ளூர் முதல் உலகம் வரை" என்ற பிரதமரின் தொலைநோக்கு பார்வையையும் அவர் வலியுறுத்தினார். "சுய-சார்பு இந்தியா" பிரச்சாரத்தின் கீழ், கிராமப்புற இந்தியாவில் புதிய வேலைவாய்ப்புகளை வழங்குவதற்கு காதி கிராமத் தொழில் ஆணையம் தொடர்ந்து முயற்சித்து வருவதாக திரு குமார் மேலும் கூறினார். 2022-23 நிதியாண்டில், ஆணையம் தனது 66 ஆண்டுகால வரலாற்றில் அதிகபட்சமாக ரூ.1.34 லட்சம் கோடி விற்றுமுதல் கண்டு சாதனை புரிந்துள்ளதாக அவர் தெரிவித்தார்.
----
(SM/PKV/KRS
(Visitor Counter : 58
மத்திய அமைச்சரவை
பெரிய அளவிலான மின்னணு உற்பத்தித் தொழிற்சாலைகளுக்கு உற்பத்தியுடன் இணைந்த ஊக்கத்தொகை வழங்கும் திட்டத்திற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், பெரிய அளவிலான மின்னணு உற்பத்தித் தொழிற்சாலைகளுக்கு உற்பத்தியுடன் இணைந்த ஊக்கத்தொகை  வழங்கும் திட்டத்திற்கு ஒப்புதல் அளிக்கப்பட்டது. உள்நாட்டு உற்பத்தியை ஊக்குவிக்கவும், செல்போன் உற்பத்தி மற்றும் அசெம்பிளி, டெஸ்ட்டிங், மார்க்கிங் மற்றும் பேக்கிங்  உள்ளிட்ட குறிப்பிட்ட மின்னணு பொருள்கள் துறைகளில் முதலீடுகளை ஈர்க்கவும் இத்திட்டம் வகை செய்கிறது.
இந்தியாவில் தயாரிக்கப்படும் பொருள்களில்  அதிக விற்பனை காட்டும்போது 4 முதல் 6 சதவீதம் வகையில் ஊக்கத் தொகை வழங்கப்படும். குறிப்பிட்ட துறைகளில் இந்த விற்பனையை எட்டும், தகுதியுள்ள நிறுவனங்களுக்கு, வரையறுக்கப்பட்ட அடிப்படை ஆண்டில் இருந்து, ஐந்து ஆண்டு காலத்துக்கு இது வழங்கப்படும்.
செல்போன் தயாரிப்பு மற்றும் குறிப்பிட்ட மின்னணு சாதனங்கள் தயாரிப்பில் ஈடுபட்டுள்ள 5 - 6 உலக அளவிலான பெரிய நிறுவனங்களும், சில உள்நாட்டு நிறுவனங்களும் இதன் மூலம் பயன்பெறும். இதன் மூலம் இந்தியாவிற்கு மின்னணு உற்பத்தி நிறுவனங்கள் அதிக அளவில் வரும்.
நிதியளவிலான தாக்கங்கள்
உத்தேசிக்கப்பட்டுள்ள இந்தத் திட்டத்திற்கான மொத்த செலவு ரூ.40,995 கோடி என மதிப்பிடப்பட்டுள்ளது. இதில் ஊக்கத்தொகைக்கான செலவு சுமார் ரூ.40,951 கோடியாக இருக்கும். நிர்வாகச் செலவுகளுக்கு ரூ.44 கோடி செலவிடப்படும்.
பயன்கள்
இந்தத் திட்டத்தின் மூலம் 5 ஆண்டு காலத்தில் நேரடியாக 2,00,000 வேலைகள் உருவாக்கப்படுவதற்கான வாய்ப்பு உள்ளது. இருந்தபோதிலும், இதன் மூலம் நாட்டில் மின்னணு உற்பத்தி பெருமளவு அதிகரிக்கும் என்றும், அபரிமிதமான அளவுக்கு வேலைவாய்ப்புகள் பெருகும் என்றும் எதிர்பார்க்கப்படுகிறது. நேரடி வேலைவாய்ப்புகளைவிட 3 மடங்கு அளவுக்கு, மறைமுக வேலைவாய்ப்புகள் பெருகும் என்று அந்தத் தொழில் துறையைச் சார்ந்த வல்லுநர்கள் கூறுகின்றனர். எனவே, இத்திட்டத்தின் மூலம் மொத்தம் 8,00,000 வேலைவாய்ப்புகள் உருவாக்குவதற்கான வாய்ப்புகள் உள்ளன.
---
(Visitor Counter : 182
பிரதமர் அலுவலகம்
லோசர் திருவிழாவை  முன்னிட்டு பிரதமர் வாழ்த்து
பிரதமர் திரு நரேந்திர மோடி, லோசர் திருவிழாவை  முன்னிட்டு தனது வாழ்த்துக்களைத் தெரிவித்துள்ளார்.
பிரதமர் தனது டவிட்டர் பதிவில் தெரிவித்திருப்பதாவது:
"மகிழ்ச்சிகரமான லோசர் திருவிழா", இந்தப் புத்தாண்டின் தொடக்கமாக லடாக்கில் உற்சாகத்துடன் கொண்டாடப்படுகிறது. எனது நல்வாழ்த்துக்கள். சிறப்பாக தொடங்கியுள்ள இந்த ஆண்டு, அனைவரின் வாழ்விலும் மகிழ்ச்சியையும், எல்லா நலன்களையும் கொண்டு வரட்டும். இந்தப் புதிய வண்ண ஆண்டில் அனைவரின் விருப்பங்களும் நிறைவேறட்டும்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
பொது மற்றும் சரக்கு போக்குவரத்தை 100 சதவீதம் பசுமை மற்றும் தூய்மை எரிசக்தி ஆதாரங்களுக்கு மாற்ற அரசு உறுதிபூண்டுள்ளது: திரு நிதின் கட்கரி
பொது மற்றும் சரக்கு போக்குவரத்தை 100 சதவீதம் பசுமை மற்றும் தூய்மை எரிசக்தி ஆதாரங்களுக்கு மாற்ற அரசு உறுதிபூண்டுள்ளது என்று மத்திய சாலை போக்குவரத்து மற்றும் நெடுஞ்சாலைகள் அமைச்சர் திரு நிதின் கட்கரி கூறினார். சர்வதேச வாகன தொழில்நுட்பம் குறித்த கருத்தரங்கில் உரையாற்றிய அவர், பிரதமரால் தொடங்கப்பட்ட தேசிய ஹைட்ரஜன் இயக்கம், போக்குவரத்து துறையின் நலனை கருத்தில் கொண்டு பசுமை ஹைட்ரஜனின் உற்பத்தி மற்றும் பயன்பாட்டில் இந்தியாவை முன்னிலைப்படுத்த முயல்கிறது என்றார்.
70 சதவீத பசுமை ஹைட்ரஜன் உற்பத்தி செலவுகள் மின்சார செலவுகளிலிருந்து வருகின்றன. எனவே, புதுப்பிக்கத்தக்க எரிசக்தி ஆதாரங்களில் இருந்து வரும் உபரி மின்சாரம் பசுமை ஹைட்ரஜன் உற்பத்தியின் பொருளாதாரத்தை முற்றிலும் மாற்றும். பசுமை ஹைட்ரஜன் எதிர்கால எரிபொருள் என்று அழைக்கப்படுகிறது, மேலும், "பூஜ்ய கார்பன் உமிழ்வு" என்ற இலக்கை அடைய உதவும் ஒரே எரிபொருள் இது என்றும் அவர் கூறினார்.
புதைபடிவ எரிபொருள் உமிழ்வைக் குறைக்க உதவும் நோக்கில் இந்திய வாகனத் துறையில் ‘மேம்பட்ட தொழில்நுட்பத் தயாரிப்புகளை’ அதிகரிப்பதை நோக்கமாகக் கொண்ட உற்பத்தி சார்ந்த ஊக்கத்தொகை திட்டம் சமீபத்தில் தொடங்கப்பட்டதாக மத்திய அமைச்சர் கூறினார். ரூ 42,500 கோடிக்கும் அதிகமான புதிய முதலீடுகளையும் கூடுதலாக 7.5 லட்சம் வேலைவாய்ப்புகளையும் இந்த திட்டம் உருவாக்கும் என்று அரசு எதிர்பார்ப்பதாக திரு கட்கரி கூறினார்.
பொதுப் போக்குவரத்தைப் பொறுத்தவரை, இறக்குமதிக்கு மாற்றான, செலவு குறைந்த, மாசு இல்லாத உள்நாட்டு போக்குவரத்து தீர்வுகளை உருவாக்கி, எரிபொருள் இறக்குமதிகள் மீது இந்தியா சார்ந்திருப்பதை குறைப்பது காலத்தின் தேவையாகும் என்று அமைச்சர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1759976
எரிசக்தி அமைச்சகம்
மூன்றாவது எரிசக்தி மாற்ற பணிக்குழு கூட்டம் மும்பையில் 2023 மே 15 முதல் 17 வரை நடைபெறவுள்ளது
இந்தியாவின் ஜி20 தலைமைத்துவத்தின் கீழ் மூன்றாவது எரிசக்தி மாற்ற பணிக்குழு கூட்டம் மும்பையில் 2023 மே 15 முதல் 17 வரை நடைபெறவுள்ளது. மூன்று நாட்கள் நடைபெறவுள்ள இக்கூட்டத்தில் ஜி20 நாடுகளின் உறுப்பினர்கள், சிறப்பு அழைப்பாளர் நாடுகளின் உறுப்பினர்கள் மற்றும் சர்வதேச அமைப்புகளான சர்வதேச எரிசக்தி முகமை, உலக வங்கி, இந்திய உலக எரிசக்தி குழுமம் ஆகியவற்றின் உறுப்பினர்கள் என 100-க்கும் மேற்பட்டோர் பங்கேற்று, முன்னுரிமை பகுதிகள் குறித்து விவாதிக்கவுள்ளனர்.
கூட்டத்தின் முதல் நாளில் ரயில்வே, நிலக்கரி மற்றும் சுரங்கள்கள் துறை இணை அமைச்சர் திரு ராவ் சாஹேப் தன்வே சிறப்புரை ஆற்றவுள்ளார்.
மின்னணு மற்றும் தகவல் தொழில்நுட்பம்
டிஜிட்டல் சமூகமாக இந்தியாவை மாற்றுவதற்கு ஐ.டி. ஊழியர்கள் அரசுடன் கைகோர்க்க வேண்டும்
உண்மையான டிஜிட்டல் சமூகமாக இந்தியாவை மாற்ற ஐ.டி.ஊழியர்கள் தலைமையில் தேசிய இயக்கம் நடத்தப்பட வேண்டும் என்று மத்திய மின்னணு மற்றும் தகவல் தொழில்நுட்பத்துறை அமைச்சர் திரு. ரவி சங்கர் பிரசாத் அழைப்பு விடுத்துள்ளார். உதவி தேவைப்படுகின்ற மற்றும் வசதி வாய்ப்பற்ற பிரிவினரை அணுகி அவர்கள் டிஜிட்டல் அறிவை பெறுவதற்கு ஐ.டி.சமூகத்தினர் அவர்களை சென்றடைய வேண்டும் என்று அவர் வலியுறுத்தினார். மாறிவரும் இந்தியாவை டிஜிட்டல் சமூகமாக உருவாக்க வேண்டும் என்ற இலக்கை அரசு அடைவதற்கும் அரசின் சேவைகள் மற்றும் முன்முயற்சிகளில் இருந்து சமூகத்தின் அனைத்துப் பிரிவினரும் பயனடைவதற்கான நடவடிக்கைகள் வேகம் பெறுவதற்கும் இது உதவும் என்று அவர் குறிப்பிட்டார்.
புதுமை கண்டுபிடிப்புக்கான வாய்ப்பை அனைவருக்கும் வழங்குவதற்காக திறந்த நிலை தகவல் மேடையில் அரசு இரண்டு லட்சம் தகவல் விவரங்களை வெளியிட்டுள்ளது என்றும் அவர் கூறினார். இந்தத் தகவல்கள் ஒரு சிலருக்கு மட்டுமே கிடைப்பதை அரசு ஊக்கப்படுத்தாது என்றும், பெரும்பாலான மக்களின் ஈடுபாடு இருக்கும்போதுதான் இந்த முன்முயற்சிகள் சிறந்த பயன்களைத் தரும் என்றும் அவர் தெரிவித்தார். சமூக ஊடகத்தின் சுதந்திரத்திற்கு அரசு ஆதரவாக உள்ளது என்று குறிப்பிட்ட திரு. பிரசாத், இருப்பினும், தேசிய கட்டமைப்பை சீர்குலைக்காமல் இருப்பதை உறுதி செய்வதில் அதிகபட்ச கவனம் இருக்க வேண்டும் என்றார்.
மேலும் விவரங்களுக்கு www.pib.nic.in என்ற இணையதளத்தைக் காணவும்.
|
மின்னணு மற்றும் தகவல் தொழில்நுட்பம்
|
வழக்கறிஞர்கள் மற்றும் வழக்காளிகளுக்கு வசதியாக இணையப் பயன்பாடுகளை உச்சநீதிமன்றத் தலைமை நீதிபதி தொடங்கி வைத்தார்
வழக்கறிஞர்கள் மற்றும் வழக்காளிகளுக்கு வசதியாக பலவித இணையப் பயன்பாடுகளை ஆகஸ்ட் மூன்றாவது வாரத்தில் உச்சநீதிமன்றத் தலைமை நீதிபதி திரு. தீபக் மிஸ்ரா தொடங்கி வைத்தார். உச்சநீதிமன்றத்தில் நடைபெற்ற நிகழ்ச்சியில் மத்திய சட்டம் மற்றும் நீதித்துறை அமைச்சர் திரு. ரவிசங்கர் பிரசாத், இணைய நீதிமன்ற முன்முயற்சிகள் குறித்த விழிப்புணர்வை அதிகரிப்பதற்கும், இணைய செயல்பாடுகளை பயன்படுத்துவோருக்கான விவரக் குறிப்புகளோடும், இணைய நீதிமன்றத் திட்டத்தை விளம்பரப்படுத்தி, அதன் மூலம் வழங்கப்படும் சேவைகளைத் தெரியப்படுத்தவும், இந்த சேவைகள் குறித்து வழக்காளிகளும், வழக்கறிஞர்களும், சம்பந்தப்பட்ட பிறரும் அறிந்துகொள்ளவுமான, கையேடுகளை வெளியிட்டார்.
டிஜிட்டல் நீதிமன்ற சேவைகள் பல திருப்பங்களை காண்பதற்கு இணைய நீதிமன்றத் திட்டத்திற்கு வழிகாட்டியாக விளங்கும் உச்சநீதிமன்ற மின்னணுக் குழுவின் பொறுப்பு நீதிபதி திரு. எம்.பி. லோக்கூர், இணைய செயல்பாடுகளின் சிறப்பு அம்சங்களையும், பயன்களையும் விவரித்தார்.
efiling.ecourts.gov.in என்ற இணையதளத்தின் மூலம் வழக்கறிஞர்களும், வழக்காளிகளும் மனுக்களைத் தாக்கல் செய்ய வசதியுள்ளது. இந்த இணைய செயல்பாடு மூலம் நாட்டின் எந்தவொரு பகுதியிலிருந்தும், எந்தவொரு நீதிமன்றத்திற்கும் ஒருவர் வழக்கைப் பதிவு செய்யமுடியும். இந்த இணையப் பக்கத்திலிருந்து வழக்காளிகளும், வழக்கறிஞர்களும் வழக்குகளின் வகைப்பாடு நிர்வாகத்தை அறியமுடியும். தாக்கல் செய்யப்பட்ட வழக்குகள் ஆட்சேபத்திற்குரிய அல்லது நிராகரிக்கப்பட்ட வழக்குகள் பற்றிய அண்மை விவரங்களையும், அவ்வப்போது அறிந்து கொள்ளலாம். டிஜிட்டல் கையெழுத்துப் போடுவதற்கு அடையாளச் சீட்டினை பெற முடியாதவர்களுக்கு ‘இ-சைன்’ வசதி உள்ளது.
மாவட்ட மற்றும் கீழமை நீதிமன்றங்களுக்கு தேசிய நீதித்துறை தகவல் தொகுப்பு உருவாக்கப்பட்டுள்ளது. நாட்டில் உள்ள 16,089 கணினி மயமாக்கப்பட்ட மாவட்ட மற்றும் கீழமை நீதிமன்றங்களின் நீதித்துறை நடைமுறைகள், முடிவுகள் தொடர்பான தகவல்கள் இதில் கிடைக்கின்றன. வழக்குப் பதிவு, வழக்குப் பட்டியல், வழக்கின் நிலை, தினசரி உத்தரவுகள், இறுதித் தீர்ப்புகள் போன்ற விவரங்களை வழக்காளிகளுக்கு இந்த இணையப் பக்கம் வழங்குகிறது.
இணைய நீதிமன்றங்கள் திட்டத்தின்கீழ், பி.எஸ்.என்.எல் மூலம் ஒற்றை வலைப்பின்னல் தொகுப்பாக மாவட்ட மற்றும் வட்ட நீதிமன்றங்கள் அனைத்தையும் இணைக்கின்ற, அகண்டப் பகுதி வலைப்பின்னல்  திட்டத்தை நீதித்துறை நிர்வகித்து வருகிறது. இணைய நீதிமன்றங்கள் திட்டத்தின்கீழ் ரூ.169.61 கோடி செலவில் இணையத் தொடர்பு இல்லாத 458 நீதிமன்ற வளாகங்கள் உட்பட 3064 நீதிமன்ற வளாகங்களுக்கு அகண்டப் பகுதி வலைப்பின்னல் தொடர்பை ஆறு மாதங்களுக்குள் பூர்த்தி செய்யவேண்டும் என்று பி.எஸ்.என்.எல் நிறுவனத்திற்கு கடந்த மே மாதம் நீதித்துறை பணி ஆணையை வழங்கியது.
==============
நிதி அமைச்சகம்
இந்தியாவின் வளர்ச்சி வரலாற்றில் பெண்களின் பங்கை ஊக்குவிக்க அரசு முடிவு
இந்தியாவின் வளர்ச்சி வரலாற்றில் பெண்களின் பங்கை ஊக்கவிக்க அரசு விரும்புகிறது என்று மத்திய நிதியமைச்சர் திருமதி நிர்மலா சீதாராமன் தெரிவித்துள்ளார். நாடாளுமன்றத்தில் 2019-20 ஆம் ஆண்டுக்கான நிதிநிலை அறிக்கையை தாக்கல் செய்த அமைச்சர், இந்தியாவின் வளர்ச்சியில் முக்கியமான ஊரகப் பொருளாதாரத்தில் மகளிரின் பங்கு என்பது இனிமையான கதையாகும் என்று தெரிவித்தார்.
மக்கள் நிதித் திட்டத்தின்கீழ் வங்கிக் கணக்கு வைத்திருக்கும் மகளிர் சுயஉதவிக் குழுவின் ஒவ்வொரு அங்கீகரிக்கப்பட்ட பெண்ணுக்கும் ரூ.5,000 மதிப்பிலான மிகைப்பற்று  வழங்கப்படும் என்றும் அமைச்சர் கூறினார்.
மகளிர் சுயஉதவிக் குழு வட்டி மானியத் திட்டம் அனைத்து மாவட்டங்களுக்கும் விரிவாக்கப்படும் என்றும் அவர் தெரிவித்தார். மேலும், முத்ரா திட்டத்தின்கீழ் மகளிர் சுயஉதவிக் குழுவில் தகுதியுள்ள ஒவ்வொரு பெண்ணுக்கும் ஒரு லட்சம் ரூபாய் வரை கடன் உதவி வழங்கப்படும் என்றும் அமைச்சர் குறிப்பிட்டார்.
அரசு, தொழில் முனைவோர் திட்டத்திற்கான முத்ரா, எழுந்திடு இந்தியா, சுயஉதவிக் குழு இயக்கம் போன்ற பல்வேறு திட்டங்கள் மூலம் பெண்களுக்கு ஆதரவு அளித்து வருகிறது என்று அமைச்சர் தெரிவித்தார்.
பிரதமர் அலுவலகம்
காயமடைந்து லே மருத்துவமனையில் சிகிச்சை பெற்று வந்த வீரர்களுடன் பிரதமர் நடத்திய கலந்துரையாடலின் தமிழாக்கம்
நண்பர்களே,
உங்கள் அனைவருக்கும் வணக்கம் செலுத்துவதற்காக நான் இன்று வந்துள்ளேன். நீங்கள் மிகத் துணிச்சலுடன் போராடினீர்கள். நம்மை விட்டுப் பிரிந்த துணிச்சல் மிகு தீரர்கள் காரணமில்லாமல் செல்லவில்லை என்று சில நாட்களுக்கு முன்பு நான் கூறினேன். நீங்கள் அனைவரும் உரிய பதிலடி கொடுத்துள்ளீர்கள். நீங்கள், மருத்துவமனையில் இருப்பதால், 130 கோடி மக்கள் உங்களை எண்ணிப் பெருமிதம் கொண்டுள்ளனர் என்பது உங்களுக்குத் தெரியாமல் இருக்கலாம். உங்களது துணிச்சலும், தீரமும் புதிய தலைமுறையினர் அனைவருக்கும் ஒரு எழுச்சியை, ஊக்கத்தை ஏற்படுத்தியுள்ளது. அதுமட்டுமின்றி, உங்களது வீரமும், துணிச்சலும், இளம் தலைமுறையினருக்கு மட்டுமல்லாமல் நாட்டு மக்கள் அனைவருக்கும் நீண்டகாலத்துக்கு சிறந்த ஊக்கமாக இருக்கும். உலகம் தற்போதுள்ள நிலையைக் கருத்தில் கொண்டு, தீரமிக்க உங்களது வீரம் குறித்த செய்தி உலகத்தைச் சென்றடைந்துள்ளது. ஆற்றலுடன் நீங்கள் நின்ற விதத்தைக் கண்ட உலகம், யார் இந்த துணிச்சல் மிக்க வீரர்கள் ?, அவர்களது பயிற்சி என்ன?, அவர்களது தியாகம் எவ்வளவு உயர்ந்தது?, இந்த அர்ப்பணிப்பு எத்தகைய பாராட்டுக்குரியது? என அறிந்துகொள்ள விரும்புகிறது. உங்களது துணிச்சலைக் கண்டு உலகமே வியக்கிறது.
உங்களுக்கு வணக்கம் செலுத்துவதற்காகவே,
நான் இன்று இங்கு வந்திருக்கிறேன். உங்களைக் கண்டதுடன், உங்களைத் தொட்டதன் காரணமாக, நான் சக்தியுடனும், ஊக்கத்துடனும் திரும்பிச் செல்கிறேன். இந்தியா தன்னிறைவு பெறட்டும்; உலகின் எந்த சக்திக்கு முன்னாலும், இந்தியா தலைவணங்கியதில்லை. வருங்காலத்திலும், தலை வணங்காது!.
உங்களைப் போன்ற தீரமிக்க வலுவான நண்பர்கள் இருக்கின்ற காரணத்தால்தான் இதை என்னால் கூறமுடிகிறது. நான் உங்களை வணங்குகிறேன். அதேசமயம், தீரமிக்க உங்களை ஈன்று, வளர்த்து, நாட்டுக்காகப் போராட உங்களை அனுப்பி வைத்த உங்களது வீரத்தாய்மார்களையும் நான் வணங்குகிறேன்!. அவர்களுக்கு நன்றி கூற வார்த்தைகள் இல்லை.
நண்பர்களே, நீங்கள் விரைந்து குணமணைவீர்கள் என நான் நம்புகிறேன். இந்த ஒழுக்கமான சிந்தனை மற்றும் ஒத்துழைப்புடன் நாம் ஒன்றாக முன்னேறிச் செல்வோம்.
உங்களுக்கு நன்றி!
(
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 218.99கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 218.99 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.10 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 28,079 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.06 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.75 சதவீதமாக உள்ளது. கடந்த 24 மணி நேரத்தில் 2,923 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,40,57,544.
இந்தியாவில் கடந்த 24 மணி நேரத்தில் 2,424 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 91,458 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 89.70 கோடி  வாராந்திரத் தொற்று 1.27 சதவீதமாக உள்ளது. தினசரித் தொற்று விகிதம் 2.65 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1866348
மத்திய அமைச்சரவை
திருப்பதி மற்றும் பெர்ஹாம்பூரில் இந்திய அறிவியல் கல்வி மற்றும் ஆராய்ச்சி நிறுவன வளாகங்களை நிரந்தரமாக நிறுவிச் செயற்படுத்துவதற்கு அமைச்சரவை ஒப்புதல் அளித்துள்ளது
திருப்பதி  மற்றும் பெர்ஹாம்பூரில்  இந்திய அறிவியல் கல்வி மற்றும் ஆராய்ச்சி நிறுவனங்களின்  வளாகங்களை நிரந்தரமாக நிறுவிச் செயற்படுத்துவதற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. இதற்குத் தேவைப்படும் மொத்த செலவு ரூ. 3074.12 கோடி என்று மதிப்பிடப்பட்டுள்ளது. .
விவரங்கள்:
- மொத்தம் ரூ. 3074.12 கோடி செலவிடப்படும் என்று மதிப்பிடப்பட்டுள்ளது. இதில் ரூ. 2366.48 கோடி நிரந்தரமான வளாகங்கள் கட்ட செலவிடப்படும். மற்ற விவரங்கள் கீழ் வருமாறு:
|
|
நிறுவனங்கள்
|
|
Capital
|
|
தொடர் செலவு
|
|
மொத்தம்
|
|
ஐ.ஐ.எஸ்.இ.ஆர் திருப்பதி
|
|
1137.16
|
|
354.18
|
|
1491.34
|
|
ஐ.ஐ.எஸ்.இ.ஆர் பெர்ஹாம்பூர்
|
|
1229.32
|
|
353.46
|
|
1582.78
|
|
மொத்தம்
|
|
2366.48
|
|
707.64
|
|
3074.12
- இரண்டு ஐ.ஐ.எஸ்.இ.ஆர் நிறுவனங்களும் சுமார் 1,17,000 சதுர மீட்டரில் கட்டப்படும். ஒவ்வொரு நிறுவனத்திலும் 1855 மாணவர்களுக்குத் தேவையான அனைத்து உட்கட்டமைப்பு வசதிகளும் இருக்கும்.
- இந்த நிறுவனங்களின் நிரந்தர வளாகங்கள் கட்டும் பணி டிசம்பர், 2021-ல் முடிக்கப்படும்.
பயன்கள்:
உயர்தர அறிவியல் கல்வியில் இளநிலை மற்றும் முதுநிலை பட்டங்கள், டாக்டர் பட்ட ஆய்வு மற்றும் ஒருங்கிணைந்த டாக்டர் பட்ட ஆய்வு ஆகியவற்றை இந்த ஐ.ஐ.எஸ்.இ.ஆர் நிறுவனங்கள் அளிக்கும். இந்த நிறுவனங்களில் அறிவியலின் முன்னணித் துறைகளில் பல்வேறு ஆராய்ச்சிகள் மேற்கொள்ளப்படும். சிறந்த அறிவியல் நிபுணர்களை ஆசிரியர்களாக நியமித்து இந்தியாவில் மிகவும் வலிமையான அறிவியில் திறன் பெற்ற மனித வளத்தை உருவாக்கி இதன் மூலம் அறிவுசார் பொருளாதாரத்தை உருவாக்க இந்த நிறுவனங்கள் வழிவகுக்கும்.